ԱՄՓՈՓԱԹԵՐԹ

«ԲՆԱԳԻՏԱԿԱՆ, ՏԵԽՆՈԼՈԳԻԱԿԱՆ, ՃԱՐՏԱՐԱԳԻՏԱԿԱՆ, ՄԱԹԵՄԱՏԻԿԱԿԱՆ (ԲՏՃՄ) ՈՒՂՂՈՒԹՅՈՒՆՆԵՐՈՎ ՊԵՏՈՒԹՅԱՆ ՀԱՄԱՐ ԱՌԱՋՆԱՀԵՐԹ ԵՎ ԿԱՐԵՎՈՐՈՒԹՅՈՒՆ ՆԵՐԿԱՅԱՑՆՈՂ ՄԱՍՆԱԳԻՏՈՒԹՅՈՒՆՆԵՐՈՎ ՀԱՄԱՊԱՏԱՍԽԱՆ ԲՈՒՀԵՐՈՒՄ ՍՈՎՈՐՈՂ ՔԱՂԱՔԱՑԻՆԵՐԻՆ ՇԱՐՔԱՅԻՆ ԿԱԶՄԻ ՊԱՐՏԱԴԻՐ ԶԻՆՎՈՐԱԿԱՆ ԾԱՌԱՅՈՒԹՅԱՆ 2026 ԹՎԱԿԱՆԻ ԱՄԱՌԱՅԻՆ
ԶՈՐԱԿՈՉԻՑ ՏԱՐԿԵՏՈՒՄ ՏԱԼՈՒ ՄԱՍԻՆ»
   ՀՀ կառավարության որոշման նախագծի վերաբերյալ ստացված դիտողությունների և առաջարկությունների, դրանց ընդունման կամ չընդունման վերաբերյալ


	Արդարադատության նախարարություն
	29.07.2026թ.

	
	N /27.1/40391-2026

	1. «Բնագիտական, տեխնոլոգիական, ճարտարագիտական, մաթեմատիկական (ԲՏՃՄ) ուղղություններով պետության համար առաջնահերթ և կարևորություն ներկայացնող մասնագիտություններով համապատասխան բուհերում սովորող քաղաքացիներին շարքային կազմի պարտադիր զինվորական ծառայության 2026 թվականի ամառային զորակոչից տարկետում տալու մասին» Հայաստանի Հանրապետության կառավարության որոշման նախագծի (այսուհետ՝ Նախագիծ) 3-րդ կետի 1-ին ենթակետով սահմանվում է քաղաքացիների համար տարկետման մասին որոշման ուժի մեջ մտնելու այլ ժամկետներ, մասնավորապես՝ նրանց 18 տարին լրանալու պահից, մինչդեռ հարկ է նշել, որ մի շարք քաղաքացիների 18 տարին լրանում է 2026 թվականի ամառային զորակոչից հետո, ուստի նրանք ենթակա չեն 2026 թվականի ամառային զորակոչի, և այդ առումով անհասկանալի է նրանց 2026 թվականի ամառային զորակոչից տարկետում տրամադրելու անհրաժեշտությունը, բացի այդ, Նախագծի 3-րդ կետի 2-րդ ենթակետով սահմանվում է, որ քաղաքացիների համար սույն որոշմամբ տրված տարկետումներն ուժի մեջ են մտնում մինչև 2026 թվականի սեպտեմբերի 30-ը ներառյալ իրենց զինվորական հաշվառման վայրի զինվորական կոմիսարիատներ ներկայացված՝ համապատասխան կրթական ծրագրով ուսումնառության ընդունվելու (հրամանագրվելու) վերաբերյալ ուսումնական հաստատության կողմից տրված տեղեկանքի հիման վրա: Այսինքն, Նախագծի 3-րդ կետի 1-ին և 2-րդ կետերի միջև առաջանում է հակասություն, քանի որ մի կողմից սահմանվում է տարկետման մասին որոշման ուժի մեջ մտնելու ժամկետ՝ քաղաքացու 18 տարին լրանալը, իսկ մյուս կողմից՝ մինչև 2026 թվականի սեպտեմբերի 30-ը տեղեկանք ներկայացնելով։ 
	Չի ընդունվել, 
Նախագիծը բխում է ՀՀ կառավարության 2023 թվականի մարտի 23-ի N 383-Ն որոշմումից, որի շրջանակներում 2023 թվականի ամառային զորակոչից սկսած ընդունվել են Կառավարության համապատասխան որոշումներ՝ որոնցում ընդգրկվել են տվյալ ուսումնական տարվա արդյունքներով բուհեր ընդունված արական սեռի քաղաքացիները (չեն տարանջատվել ըստ զորակոչերի)։ 
Նախագծի 3-րդ կետի 2-րդ ենթակետով սահմանված 2026 թվականի սեպտեմբերի 30-ը ներառյալ ժամկետը կրթական գործընթացի և ուսումնական տարվա կազմակերպման ժամկետներով, ինչպես նաև քաղաքացու իրավունքից (հնարավոր են դեպքեր, երբ քաղաքացիները հրաժարվում են տվյալ բուհում սովորելուց, որը տարկետման հիմքի վերացում է)։

	2. Նախագծի 4-րդ կետով սահմանվում է, որ սույն որոշման 3-րդ կետի 2-րդ ենթակետով նախատեսված պահանջները չկատարելու դեպքում՝ սովորողները համարվում են սույն որոշման շրջանակներում տարկետման իրավունք չունեցող և ենթակա են պարտադիր զինվորական ծառայության՝ հայտարարված 2026 թվականի ձմեռային զորակոչի ընթացքում։ 
	Այս առումով հարկ է նշել, որ Նախագծի 1-ի հավելվածի 1-ին կետի 7-րդ, 20-րդ և 24-րդ ենթակետերում նշված քաղաքացիները ծնվել են 2009 թվականին, հետևաբար նրանք ենթակա չեն 2026 թվականի ձմեռային զորակոչի։
	Չի ընդունվել,
Նախագծի 4-րդ կետով սահմանված պայմանը բխում է ՀՀ կառավարության 2023 թվականի մարտի 23-ի N 383-Ն որոշմամբ հաստատված կարգից, որ 9-րդ կետով սահմանված է՝ «Ստացած տարկետման ժամկետի ընթացքում յուրաքանչյուր տարվա մինչև սեպտեմբերի 30-ը քաղաքացին կամ նրա օրինական ներկայացուցիչը կամ նրա կողմից լիազորված անձը քաղաքացու զինվորական հաշվառումն իրականացրած ստորաբաժանում են ներկայացնում համապատասխան ուսումնական հաստատության կողմից տրված տեղեկանքը` հաջորդ կուրս փոխադրվելու վերաբերյալ»: 

	3. Նախագծի 1-ին հավելվածի 1-ին կետի 53-րդ ենթակետում բացակայում է քաղաքացու ծննդյան տվյալները և հաշվառման հասցեն, ուստի դրանք անհրաժեշտ է լրացնել։
	Ընդունվել է

	4. Նախագծի հիմնավորման համաձայն՝ Ավիացիոն և հրթիռային տեխնիկա/ Թռչող ապարատների ավիացիոն սարքավորումներ մասնագիտությամբ/կրթական ծրագրով հատկացված է 12 տեղ, մինչդեռ զորակոչից տարկետում ստացողները 13-ն են, ուստի այս առումով անհրաժեշտ է լրացուցիչ պարզաբանում։
	 Ընդունվել է
Բուհ ընդունվածների անվանացանկում ներառված է նաև ՊՆ «Պատիվ ունեմ» ծրագրի շահառու՝ համաձայն ՀՀ կառավարության 2012 թվականի
ապրիլի 26-ի N 597-Ն որոշմամբ հաստատված կարգի 69-րդ կետի (Հայաստանի Հանրապետության կառավարության 2018 թվականի ապրիլի 12-ի N 430-Ն որոշման N 1 հավելվածի 7-րդ կետի համաձայն մրցույթին մասնակցած և հաղթող ճանաչված քաղաքացիները չեն մասնակցում բարձրագույն ուսումնական հաստատությունների անվճար ուսուցման համակարգի ընդունելության ընդհանուր մրցույթին): 

	Պաշտպանության նախարարություն
	29.07.2026թ.

	
	ՊՆ/01/10394-2026

	Կառավարության որոշման նախագծի ուսումնասիրության արդյունքներով հայտնում ենք հետևյալը. 
1․ Բակալավրի կրթական ծրագրով տարկետման ներկայացված՝		
	1) Ալեն Նորայրի Բաբայանը (ծնվ.՝ 10.09.2008թ.), Աղավարդ Խաչատուրի Խաչատրյանը (ծնվ.՝ 15.10.2008թ.), Էմիլ Կարենի Սեդրակյանը (ծնվ.՝ 20.03.2009թ.), Ալբերտ Տիգրանի Շահինյանը (ծնվ.՝ 07.06.2009թ.), Կամո Արմենի Մելոյանը (ծնվ.՝ 22.02.2008թ.), Ռոբերտ Հակոբի Խոցանյանը (ծնվ.՝ 26.04.2008թ.), Արայիկ Արամի Ղահրամանյանը (ծնվ.՝ 26.08.2008թ.) և Ռաֆայել Լևոնի Թորոսյանը (ծնվ.՝ 12.01.2008թ.) ՀՀ ՊՆ ՀԶ հանրապետական կամ որևէ տարածքային զինվորական կոմիսարիատում զինվորական հաշվառ¬ման կանգնած չեն: Նշված քաղաքացիների տարկետման հարցը կարող է քննարկվել միայն վերջիններիս կողմից սահմանված կարգով զինվորական հաշվառման կանգնելուց հետո,	
	2) Էդգար Հայկի Գրիգորյանը (ծնվ.՝ 23.03.2007թ.), Դավիթ Տարոնի Սիմոնյանը (ծնվ.՝ 17.02.2008թ.), Դավիթ Պերճի Ղազարյանը (ծնվ.՝ 04.02.2008թ.) և Գևորգ Արմենի Սարգսյանը (ծնվ.՝ 03.05.2008թ.) ս.թ. ամառային զորակոչի ժամանակ հավակնում են օրենքով սահմանված հիմքով պարտադիր զինվորական ծառայությունից ազատվելու իրավունքին, որի կապակցությամբ նրանց տարկետում տրամադրելու անհրաժեշտությունը բացակայում է,		
	3) Սուրեն Դավիթի Բադալյանը (ծնվ.՝ 17.06.2008թ.) ս.թ. ամառային զորակոչի ժամանակ 16.07.2026թ.-ին զորակոչվել է պարտադիր ծառայության, 	
	4)  Դավիթ Արմենի Մխիթարյանը (ծնվ.՝ 01.05.2008թ․),Վրեժ Արտակի Ղազարյանը (ծնվ.՝ 24.01.2008թ․), Մայիս Հակոբի Պետրոսյանը (ծնվ.՝ 08.01.2008թ․), Սամվել Սաշայի Սահակյանը (ծնվ.՝ 06.01.2008թ․), Տիգրան Նորայրի Մուսայելյանը (ծնվ.՝ 24.05.2007թ․), Սարգիս Սարգիսի Նուշիկյանը (ծնվ.՝ 27.12.2007թ․), Տիգրան Իգորի Գևորգյանը (ծնվ.՝ 02.12.2007թ․), Արթուր Արտակի Փաշիկյանը (ծնվ.՝ 13.03.2008թ․), Հրանտ Բաբկենի Ղազարյանը (ծնվ.՝ 13.04.2008թ․), Արամ Աղասիի Նալբանդյանը (ծնվ.՝ 22.02.2008թ․), Արա Յուրիի Բարսեղյանը (ծնվ.՝ 04.05.2008թ.), Արթուր Կարենի Մանգասարյանը (ծնվ.՝ 08.03.2008թ․), Ալեն Իգորի Տարախչյանը (ծնվ.՝ 16.03.2008թ․) և Լեոնիդ Կարենի Բադալյանը (ծնվ.՝ 15.06.2008թ․) օգտվում կամ ս.թ. ամառային զորակոչի շրջանակներում հավակնում են օգտվել օրենքով սահմանված հիմքով տարկետման իրավունքից, որի կապակցությամբ նշված քաղաքացիների մասով որոշման նախագծում անհրաժեշտ է նախատեսել, որ որոշմամբ տրվող տարկետումն ուժի մեջ է մտնում տրված տարկետումների ավարտի օրվանից, 	
	5) Գրիգորի Սուրենի Բաբանյանը (ծնվ.՝ 15.07.2007թ., ՀՀ ՊՆ ՀԶԿ Երևանի N 2 ԶԿ) ԲՏՃՄ մասնագիտությամբ սովորելու համար ՀՀ կառավարության 14.08.2025թ. N 1135-Ա որոշմամբ ստացել է տարկետում՝ մինչև 2029թ. ամառային զորակոչը, սակայն ՀԱՊՀ 12․03․2026թ․ N ՀԲ216/ՏՀ գրության համաձայն վերջինս հեռացվել է համալսարանից և կորցրել տարկետման իրավունքը։ Գ. Բաբանյանը ներկայացել է տարածքային զինկոմիսարիատ և ենթակա է պարտադիր զինվորական ծառայության ս.թ. ամառային զորակոչի շրջանակներում,	
	6) Տիրան Զորիկի Հակոբյանը (ծնվ.՝ 05.02.2007թ., ՀՀ ՊՆ ՀԶԿ Գեղարքունիքի ՄԶԿ) 2025թ. ամառային զորակոչի ժամանակ նպատակային ուսումնառության համար («Պատիվ ունեմ» ծրագիր) ստացել է տարկետում՝ մինչև 2029թ. ամառային զորակոչը, սակայն բարձրագույն ուսումնական հաստատությունից հեռացվելու հիմքով ՀՀ պաշտպանության նախարարի 13.04.2026թ N 679 հրամանով նրա հետ կնքված պայմանագիրը վաղաժամկետ լուծվել է և տրված տարկետման իրավունքը դադարեցվել է։ Հաշվի առնելով «Զինվորկան ծառայության և զինծառայողի կարգավիճակի մասին» ՀՀ օրենքի 22-րդ հոդվածի 5-րդ մասի պահանջները՝ Տ. Հակոբյանը ՀՀ կառավարության 23.03.2023թ. N 383-Ն որոշման շրջանականերում չի կարող հավակնել տարկետում ստանալու իրավունքին,	
	7) Սարգիս Տիգրանի Ղուկասյանը (ծնվ.՝ 30.08.2008թ. ՀՀ ՊՆ ՀԶԿ Գեղարքունիքի ՄԶԿ) ս.թ. ամառային զորակոչի շրջանակներում սահմանված կարգով դիմում է ներկայացրել «Զինվորական ծառայության և զինծառայողի կարգավիճակի մասին» ՀՀ օրենքի 22-րդ հոդվածի 3-րդ մասի 1-ին կետի համաձայն նպատակային ուսումնառության համար («Պատիվ ունեմ» ծրագիր) տարկետում ստանալու վերաբերյալ։	
2. Մագիստրատուրայի կրթական ծրագրով տարկետման ներկայացված`	
	1) Ռաֆայել Էրիկի Պետրոսյանը (ծնվ.՝ 20.05.2002թ.)՝ 2022թ. ամառային, Ռազմիկ Շիրազի Նավոյանը (ծնվ.՝ 17.09.2004թ.)՝ 2023թ. ձմեռային և Ավետիք Մհերի Նավոյանը (ծնվ.՝ 29.01.2004թ.)՝ 2025թ. ամառային զորակոչերի ժամանակ օրենքով սահմանված հիմքով ազատվել են պարտադիր զինվորական ծառայությունից և հաշվառվել են ՀՀ ԶՈՒ պահեստազորում, որի կապակցությամբ նրանց տարկետում տրամադրելու անհրաժեշտությունը բացակայում է,	
	2) Իգոր Արթուրի Կաբզիմալյանը (ծնվ.՝ 29.12.2004թ.) օրենքով սահմանված հիմքով օգտվում է տարկետման իրավունքից՝ մինչև 2026թ. ձմեռային զորակոչը, որի կապակցությամբ նրա մասով որոշման նախագծում անհրաժեշտ է նախատեսել, որ որոշմամբ տրվող տարկետումն ուժի մեջ է մտնում տրված տարկետման ավարտի օրվանից:	
	Ներկայացված մյուս քաղաքացիներին տարկետում տալու վերաբերյալ առարկություններ և առաջարկություններ չկան:

